Charakteristika a špecifikácia internetu a nových médií

Vývoj na Slovensku:

r. 2000 – internet využíva 10% populácie

r. 2007 – internet využíva 50% populácie

r. 2010 – internet využíva 74% populácie

Dnešnej jedinečnej pozícii internetu predchádzal pomerne zložitý vývoj. Technológia bola pôvodne určená armádnym a vedeckým účelom (60. roky 20. stor.), postupne sa z internetu vytvorila otvorená **platforma**, ktorá sa začala vyvíjať nezávisle od pôvodných zámerov tvorcov. Toto obdobie je označované za **Web 1.0.** Dáta prúdili predovšetkým od „jedného k mnohým“ **(one – to – many).**

**1989 Tim Bernes Lee** – uviedol do prevádzky sieť **www (word wide web),** o rok neskôr uviedol koncept hypertextu (možnosť priamo odkazovať na iné obsahy a pohybovať sa medzi nimi intuitívnym kliknutí).

Nové šírenie dát (káblové rozvody, satelity, bezdrôtový prenos) spôsobilo, že internetové pokrytie bolo porovnateľné s inými masmédiami. Napriek tomu je vývoj internetu stále odlišný od tradičných médií, keďže je platformou, na ktorú nemá absolútny vplyv politické a ekonomické centrum.

Súčasnosť internetu je charakteristická veľkým množstvom užívateľov, ktorý nielen využívajú základné služby internetu (napr. získavanie informácií) ale sami vytvárajú nové vlastné obsahy bez nutnosti vlastníctva nákladných technológií. Je to éra **Webu 2.0.** Stiera sa hranica medzi profesionálmi a laickými tvorcami obsahov. Toto množstvo autorov tvorí pre množstvo príjemcov. **(many – to – many).**

Rapídne a živelné rozšírenie internetu má za následok neustály nárast dát, ktoré sa kopia na serveroch bez štandardizovanej štruktúry. Koncepty ako fulltextové vyhľadávanie a folksonómie sú len pokusmi o riešenie tohto problému. Nie sú však cestou ako by sa internet mohol kvantitatívne vyvíjať. V súčasnosti sa veľmi aktívne pokúša o riešenie daného problému **Tim Bernes-Lee**. Chce vytvoriť internetový jazyk, ktorý by priraďoval obsahom a ich častiam významy. S týmto jazykom by malo ľudstvo rozvíjať prvky umelej inteligencie, teda využívať nahromadené dáta bez nutnosti navštevovať konkrétne internetové lokality. Takáto vízia je označovaná za **Web 3.0.**

**Tag - kľúčové slovo**

**Folksonómia – obsahy naberajú istý počet zovšeobecňujúcich nálepiek, podľa ktorých sa k nim priraďujú ďalšie obsahy.**